Ildtorn vokser i steinete skråninger, kratt og skogkanter. Den er utbredt i Sør-Europa og Sørvest-Asia fra Spania i vest til Kaukasia og Nord-Iran i øst, men mangler på middelhavsøyene. Arten blir mye dyrket som hageplante på grunn av de vakre bærene og finnes forvillet i Portugal og Storbritannia. Mange av hagekultivarene er krysninger med østasiatiske arter. Ildtorn er ikke så vanlig i Norge, men kan plantes i de mildeste strøkene (herdighetssone 2 og 3).